Maimane bepleit einde aan geweld teen vroueDA-leier Mmusi Maimane. Foto: DA/Twitter Mmusi Maimane, leier van die DA, het Vrydag gesê vroue word steeds die ergste deur armoede, geweld en misbruik geraak. Die DA het gevolglik sy viering van Vrouedag reg oor die land gewy aan die stryd teen geslagsgebaseerde geweld en die verbetering van polisiëring om gewelddadige misdade teenoor vroue af te weer, het die partyleier gesê. Maimane het gevra dat ŉ ekonomiese model geskep word om meer werksgeleenthede vir vroue tot stand te bring. Volgens hom behoort die nodige stappe ook gedoen te word om te verseker dat vroue dieselfde vergoeding as mans in gelyke poste kry. “Laat ons ŉ samelewing bou waarin vroue veilig, welvarend en leiers in ons samelewing is,” het hy gesê.